CELEX: 62018TN0721
Language: lt
Date: 2018-12-07 00:00:00
Title: Byla T-721/18: 2018 m. gruodžio 7 d. pareikštas ieškinys byloje Apostolopoulou ir Apostolopoulou- Chrysanthaki / Komisija

11.2.2019   
            
            
               LT
            
            
               Europos Sąjungos oficialusis leidinys
            
            
               C 54/27
            
         
      2018 m. gruodžio 7 d. pareikštas ieškinys byloje Apostolopoulou ir Apostolopoulou- Chrysanthaki / Komisija
      
      (Byla T-721/18)
      (2019/C 54/41)
      Proceso kalba: graikų
      
         Šalys
      
      
         Ieškovės: Zoi Apostolopoulou (Atėnai, Graikija) ir Anastasia Apostolopoulou- Chrysanthaki (Atėnai, Graikija), atstovaujamos advokato D. Gkouskos
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  patenkinti jų ieškinį ir priteisti iš atsakovių solidariai sumokėti kiekvienai ieškovei iš viso po penkių šimtų tūkstančių eurų sumą, kurios sudedamosios dalys pateiktos ieškinyje;
               
            
                  —
               
               
                  įpareigoti atsakoves ateityje susilaikyti nuo bet kokių ieškovių asmens teisių pažeidimų;
               
            
                  —
               
               
                  įpareigoti pirmąją atsakovę atkurti ieškovių garbę ir reputaciją, pateikiant pareiškimą Efeteio Athinon (Atėnų apeliacinis teismas, Graikija), kuris kaip antroji instancija nagrinėja 2017 m. rugsėjo 11 d. ieškovių apeliacinį skundą (bendras Nr. 572461/2017 ir specialusis Nr. 1898/2017), dėl kurio pirmoji ieškovė pateikė ginčijamus klaidingus ir įžeidžiančius teiginius apie ieškoves;
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šis ieškinys pareikštas Europos Komisijai ir Europos Sąjungai. Kadangi pastarajai Teisme visada atstovauja institucija, kurios aktas arba elgesys ginčijamas, Komisija bus laikoma vienintele atsakove šioje byloje.
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas: ieškovių garbės ir orumo pažeidimas, kai Komisija pateikė šmeižiančius argumentus Monomeles Protodikeio Athinon (Atėnų vieno nario pirmos instancijos teismas, Graikija), ir gero administravimo principo pažeidimas, siekiant priverstinio vykdymo ieškovių atžvilgiu.
               
            
                  2.
               
               
                  Antrasis ieškinio pagrindas: teisėtumo, sąžiningumo ir teisėtų lūkesčių apsaugos principų pažeidimas, kai Komisija tvirtino, kad teisinė atsakomybė tenka ieškovėms kaip partnerėms ir kad bendrovė neturi juridinio asmens statuso, nors kelis kartus sudarė sutartis žinodama, jog pagal Graikijos įstatymus ir bendrovės įstatus jos asmeniškai neatsakė už bendrovės įsipareigojimus.
               
            
                  3.
               
               
                  Trečiasis ieškinio pagrindas: teisės į veiksmingą teisinę gynybą ir nešališką teismą pažeidimas, nes ieškovės nebuvo proceso, kurio metu išduoti vykdomieji raštai, šalys.
               
            
                  4.
               
               
                  Ketvirtasis ieškinio pagrindas: netinkamas ir neteisėtas vykdymo procedūros ieškovių atžvilgiu pagreitinimas.